15/04/2019 14:56h

El web Formentera.eco ja està en funcionament. A partir d’aquest dilluns, qualsevol usuari pot accedir a aquest web i realitzar la tramitació per circular per l’illa al juliol i l’agost. El funcionament és semblant al de qualsevol altre web de reserves i, per aquest motiu, els diferents sectors confien en què no hi haurà problemes.

Tot i que ja es poden començar a realitzar-ne reserves, el pagament de la taxa no es realitzarà fins a la segona quinzena de maig. A més de la tramitació del permís, els usuaris podran trobar en aquest web un apartat amb les condicions especials, un sector amb tota la normativa d’aquesta llei i fins i tot una secció on es podrà comprovar si un vehicle té o no permís per a circular.

En els propers dies el web estarà disponible en 6 idiomes diferents per tal de fer-la accessible a tots els qui ens visiten.